Vaasan yliopiston tutkimus piilokorruptiosta paljasti kansalaisten turhautumisen vallan väärinkäyttöön.

Tutkijoiden mukaan piilokorruptio näkyy esimerkiksi huonona hallintona, viranomaisten epäasiallisena käyttäytymisenä ja jonkin verkoston jäsenien saamina erityisetuina.­

Vallan väärinkäytön monet muodot yllättivät Vaasan yliopiston tutkijat, kun he selvittivät suomalaista piilokorruptiota.

”Ajatus, että kansalainen on maallikko, joka ei tajua eikä huomaa mitään, ei pidä kyllä paikkaansa”, sanoo emeritusprofessori Ari Salminen.